**Informácia o vydávaní diplomatických pasov s biometrickými údajmi**

Poslancom Národnej rady Slovenskej republiky vydáva diplomatické pasy Ministerstvo zahraničných vecí a európskych záležitostí SR podľa § 9 písm. b) zákona č. 647/2007 Z. z. o cestovných dokladoch a o zmene a doplnení niektorých zákonov v znení neskorších predpisov.

Žiadosť o schválenie vydania diplomatického pasu sa podáva ministerstvu zahraničných vecí na pripojenom tlačive prostredníctvom Organizačného odboru Kancelárie Národnej rady SR. Tlačivo je zverejnené aj na webovom sídle [www.nrsr.sk](http://www.nrsr.sk).

Pasy sa vydávajú s biometrickými údajmi. Nasnímanie podoby tváre, odtlačkov prstov a podpisu sa uskutočňuje na pracovisku odboru evidencie dokladov Prezídia Policajného zboru, Račianska 45, 812 72 Bratislava (1. poschodie), v pondelok – piatok v čase od 8,00 hod. do 12,00 hod. a od 13,00 hod. do 15,00 hod. Telefónny kontakt 0961050353.

Prostredníctvom Organizačného odboru Kancelárie Národnej rady SR **budete upovedomení** (telefonicky alebo e-mailom) o tom, **od kedy sa môžete dostaviť na pracovisko** **Prezídia Policajného zboru**, Račianska 45, Bratislava **na nasnímanie** Vašich **údajov**.

 Vyhotovený diplomatický pas Vám bude odovzdaný na Organizačnom odbore Kancelárie Národnej rady SR.